open-index/open-wikipedia-markdown huggingface dataset:
Matakana

**Matakana** je novozelandski otok u Tihom oceanu.

## Geografija

Otok se nalazi u zapadnom dijelu zaljeva Bay of Plenty, na ulasku u luku Tauranga. Dug je 20&nbsp;km, širok 3&nbsp;km, površina mu je 60.7&nbsp;km², a većinom je prekrivren borovom šumom. Sastoji se od dva različita dijela: 5,000 hektara poljoprivrednog i voćarskog zemljišta na unutarnjem luku, gdje živi većina stanovništva, i 10,000 hektara, šumovitog obalnog zemljišta izloženog Tihom oceanu.

## Stanovništvo

Prema podacima iz 2006. godine na otoku je živjelo 225 stanovnika, dok je brojka porasla na 255 na popisu 2013. godine. Otok je kontinuirano naseljen stoljećima Maorima iz porodice Ngai Te Rangi. Većina stanovništva su pripadnici rātana religije.

## Reference

## Vanjske veze

*Posljednji korak u ostvarivanju Matakana
Motiti

**Motiti** je novozelandski  otok u Tihom oceanu.

## Geografija

Otok se nalazi u zaljevu Bay of Plenty, 21&nbsp;km sjeveroistočno od otoka Tauranga i 9.4&nbsp;km sjevernoistočno od Papamoe. Većinom je ravničarski, površina mu je 10&nbsp;km². Najviši vrh visok je 57 m.

## Stanovništvo

Prema podacima iz 2006. godine na otoku živi 27 stanovnika u 18 domaćinstava. Stanovnici se bave poljoprivredom prvenstveno uzgojem avokada. Najmanji je naseljeni novozelandski otok.

## Reference

## Vanjske veze

*Novozelandska enciklopedija
Mount Tasman

**Mount Tasman** (maorski: **Horokoau**) je druga najviša planina Novog Zelanda. Nalazi se u Južnim Alpama, koje se pružaju duž Južnog otoka. Najvši vrh visok je 3,497 metara. Udaljen je četiri kilometra od najvišeg novozelandskog vrha Mount Cooka. Najviši je vrh distrikta Westland.
Jenny Shipley

**Dame Jennifer Mary "Jenny" Shipley**, *née* **Robson** (Gore, 4. veljače 1952.) je bilanovozelandska političarka koja je od prosinca 1997. do prosinca 1999. godine bila 36. premijerka Novog Zelanda, prva žena na toj dužnosti i prva žena do danas koja je bila vođa parlamentarne Nacionalne stranke Novog Zelanda.

## Biografija

Shipley je rođena kao Jennifer Mary Robson u mjestu Gore, kao jedna od četiri sestre. Nakon pohađanja Marlborough Girls' Collegea, školovala se za učiteljicu te je od 1971. do 1976. godine predavala u osnovnim školama. Godine 1973. se udala za  Burtona Shipleya, s kojim ima dvoje djece, te se odselila se u Ashburton. Pomaže u brojnim organizacijama za pomoć djeci.

## Politička karijera

Nacionalnoj stranki Novog Zelanda priključila se 1975. godine. Na izborima 1987. ulazi u parlament te je s 35 godina postala jedan od najmlađih zastupnika. Premjerka postaje 8. prosinca 1997., kada je dotadašnji premjer Jim Bolger podnio ostavku jer više nije imao potporu stranke. Na izborima 1999. godine gubi od Helen Clark, međutim nastavlja voditi stranku do listopada 2001., kada vodstvo preuzima Bill English. Godine 2000., Shipley je pretrpila srčani udar. Dvije godine kasnije odlazi u političku mirovinu.

## Reference

## Vanjske veze

* Biografija premjera 

|-

|-

|-

|-

|-

|-
Freddy Krueger

** Frederick Charles "Freddy" Kruger**, ili jednostavno **Fred** je izmišljeni lik iz filmskog horor serijala *Strava u Ulici Brijestova*. Prvi put se pojavljuje u filmu Wesa Cravena Strava u Ulici Brijestova (1984.) kao iznakaženi ubojica iz noćnih mora s rukavicom sa oštricama kojima u snu ubija svoje žrtve, a one potom umiru i u stvarnosti.

Fredy ima glavnog neprijatelja Jason Vorthes i snimljen je film o tome Fredy protiv Jasona

Izvorno ga je tumačio glumac Robert Englud u svim nastavcima prvotnog serijala, dok ga u novoj obradi iz 2010. godine tumači Jackie Earle Haley.

## Lik
*Freddy Krueger* je sin časne sestre *Amande Krueger* koju je silovalo stotinu manijaka. Iz tog događaja rodio se Freddy. Zbog činjenice da je začet na taj način, u djetinjstvu je često ismijavan, što je kod njega rezultiralo gnjevom. Taj bijes okrenuo je isprva protiv životinja koje je zlostavljao i ubijao. I sam je bio zlostavljan od strane očuha, kojeg je naposljetku ubio oštricama.

Kada je odrastao, dobio je kći koju mu je oduzela socijalna služba. Nakon tog događaja počeo je ubijati djecu, zaradivši nadimak *Krvnik iz Springwooda*. Poslije niza ubojstava, napokon je uhvaćen, ali i ubrzo pušten zbog pravne pogreške. Tada se nezadovoljni roditelji udružuju, pronalaze Kruegera u jednoj kući te je spale zajedno s njim. Međutim, Freddyjev opaki duh preživljava i stvara pakt s demonima sna koji mu nude vječni život u carstvu snova, a zauzvrat on će nastaviti ubijati. Od tada, Freddy se osvećuje djeci roditelja koji su ga ubili, ulazeći u njihove snove i ubijajući ih u njima, što za posljedicu ima njihovu smrt u stvarnom životu.

### Izgled
Freddy Krueger prikazan je kao muškarac spaljena lica sa šeširom na glavi, odjeven u majicu sa zeleno-crvenim vodoravnim prugama. Na desnoj ruci nosi rukavicu s pet dugih oštrica.

## Napomene
Humber

**Humber** je estuarij u Sjevernom moru na sjeveroistoku Engleske.

## Karakteristike

Humber nastaje sutokom rijeka Ouse i Trent, on formira historijsku granicu između countya Yorkshire i Lincolnshire.

Humber je dug oko 64 km, proteže se od zapada prema  istoku, te s pripadajućim rijekama i kanalima ima površinu od 24,750 km².

Estuarij je prosječno širok 1,2 km, a kod ušća ima i više od 11 km.

Transport sa ostatkom Engleske značajno je poboljšan 1981. kad je dovršen  - Most Humber kod ušća, raspona 1.410 metara, u to vrijeme bio je najduži na svijetu, a i danas je najveći u Velikoj Britaniji.

Duž Humbera nižu luke Kingston upon Hull, Grimsby i Immingham.

## Reference

## Vanjske veze

* ''Humber''
Drug of Choice

***Drug of Choice*** () je roman američkog književnika Michaela Crichtona objavljen 1970. godine pod pseudonimom "John Lange". Protagonist je ljekar na odjelu hitne pomoći kome nekoliko pacijenata prikazuje bizarne simptome, uključujući urin plave boje. Radnja prikazuje kako nastoji otkriti uzrok tog stanja, a za koga se ispostavi da je u pitanju droga koju je razvila tajanstvena korporacija, te ga trag odvede na usamljeni karipski otok koji služi kao svojevrsni zabavni park u kome je maštu nemoguće razlikovati od stvarnosti.

Nedugo nakon objavljivanja je glumac Robert Forster otkupio prava za ekranizaciju i najavio film pod naslovom *High Sync* ali on nije nikada bio snimljen.

## Reference
Dealing: Or the Berkeley-to-Boston Forty-Brick Lost-Bag Blues

***Dealing: Or the Berkeley-to-Boston Forty-Brick Lost-Bag Blues*** () je roman koji su napisali Michael Crichton i njegov brat Douglas Crichton te pod zajedničkim pseudonimom "Michael Douglas"  objavili 1970. i 1971. u tri nastavka u časopisu *[[Playboy]]*. Radnja prikazuje kako student koji je nedavno diplomirao na Harvardu sa svojom djevojkom odlučuje prokrijumčariti kovčeg pun marihuane iz Berkeleya u Boston. Iako kritike nisu bile impresivne, već 1972. je snimljen  igrani film.

## Reference

## Vanjske veze
* 
* Dealing: Or the Berkeley-to-Boston Forty-Brick Lost-Bag Blues (1972) at the New York Times Movie Review
Grave Descend

***Grave Descend*** je roman američkog književnika Michaela Crichtona objavljen pod pseudonimom "John Lange" 1970. godine. Po žanru je triler, a protagonist je profesionalni ronilac James McGregor, specijaliziran za vađenje tereta iz potonulih brodova. Radnja prikazuje kako prilikom vađenja tereta iz olupine jednog broda postane zaintrigiran time što nitko ne zna zašto je potonuo, ili koji je, zapravo, teret. Roman je 1971. godine bio nominiran za nagradu Edgar.

## Reference
Poverty Row

**Poverty Row** () je izraz kojim su se u Hollywoodu u njegovim prvim decenijama, a prije svega u klasičnom periodu nazivali tamošnji mali filmski studiji, specijalizirani za snimanje niskobudžetnih ili B filmova. Pod time su se podrazumijevali kako studiji u vlasništvu malih nezavisnih kompanija, tako i za B-filmove specijalizirani pogoni velikih studija. Iako su većinom bili smješteni na današnjoj Ulici Gower u Los Angelesu, termin se koristio općenito za sve losanđeleske studije tog tipa. Filmovi Poverty Row studija su se obično isticali relativno nepoznatim glumcima, nižom kvalitetom ili "konfekcijskim" karakterom sadržaja, mada su u pravilu uspijevali pronaći publiku, te često služili kao odskočna daska za mnoge ugledne karijere. 

Najpoznatiji od Poverty Row studija bio je Republic Pictures, osnovan 1935. godine, a čija su specijalnost bili niskobudžetni, ali od strane kritičara kasnije izuzetno hvaljeni vestern filmovi. Današnji veliki studio Columbia Pictures se, pak, sve do 1934. godine smatrao Poverty Row studijom.  

Poverty Row je, kao i klasično Hollywood, počeo nestajati 1940-ih pod uticajem nekoliko različitih faktora - antitrustovske presude *[[United States v. Paramount Pictures, Inc.]]* koja je izmijenila tadašnji hollyowdski poslovni model, sve veće popularnost televizije, kao i olakšanog djelovanja još, manjih ali nezavisnih producenata, te uvoza stranih filmova. 

## Najpoznatiji Poverty Row studiji
* Grand National
* Republic Pictures
* Monogram Pictures
* Producers Releasing Corporation (aka PRC)
Star sistem

**Sistem zvijezda** () ili, jednostavno **star sistem**, je izraz koji opisuje poslovanje neke kinematografije ili filmske kompanije koja se temelji na proizvodnji filmova čiju glavnu atrakciju čini nastup jedne ili više filmskih zvijezda, i to u pravilu onih za studije vezanih dugoročnim ugovorima. Najčešće se koristi za američku kinematografiju, odnosno Hollywood u njegovom klasičnom periodu sredinom 20. vijeka, kada je njime dominiralo nekoliko velikih studija koji su tvorili studijski sistem. Za hollywoodski sistem zvijezda je bilo karakteristično da se za glavne ili najprestižnije uloge izvođači biraju na temelju fizičke privlačnosti i/li popularnosti umjesto glumačkog talenta, ali i kako su studiji to nastojali kompenzirati diskretnim plaćanjem lekcija iz glume, plesa, pravilnog izgovora i sl.; izvođači uključeni u sistem zvijezda su, pak, također morali kroz klauzule o moralu predati studijima dio kontrole nad vlastitim privatnim životima, odnosno studiji su običavali kroz podmićivanje svjedoka ili državnih službenika čuvati reputaciju svojih najvrijednijih zvijezda od "skandala". Sistem zvijezda je počeo nestajati zajedno sa klasičnim Hollywoodom 1950-ih, iako se dijelom očuvao i do današnjih dana. U svom "čistom" obliku se danas obično vezuje uz Bollywood.

## Povezano
* Typecasting
Kopar

**Kopar** odn. **kopar** ima više značenja.

* Gradska općina Kopar, slovenska gradska općina sa sjedištem u Kopru
* Kopar (grad), slovenski grad i luka na sjeverozapadnoj obali Istre
* kopar (jezik), donjosepički jezik koji se govori na Papui Novoj Gvineji
* Kopar (selo), antičko selo vjerojatno na obali Crvenog mora, spomenuto u Ptolemejevoj *Geografskoj uputi* (knj. VII, pogl. 5)
* kopar (začin), jednogodišnja biljka iz porodice štitarki
* Kopár Csárda, restoran na gori Pilis između Piliscsabe i Pilisvörösvára, 10 km sjeverozapadno od Budimpešte
* Rosoš, selo u Zakarpatskoj oblasti u Ukrajini, poznato i kao Kopár (mađ.)
* željeznička stanica Kopar, željeznička stanica u Dombiviliju u Indiji na pruzi Dahanu Road–Diva–Panvel
* željeznički tunel Prijevoj Kopár, željeznički tunel pod prijevojem Kopár između Piliscsabe i Pilisvörösvára na pruzi Budimpešta–Esztergom
South Pacific (film)

***South Pacific*** () je američki filmski mjuzikl snimljen 1958. godine u režiji Joshue i Logana. Predstavlja adaptaciju istoimenog popularnog brodvejskog mjuzikla Rodgersa i Hammersteina, koji se, pak, temeljio na motivima zbirke priča *[[Tales of the South Pacific]]* Jamesa A. Michenera. Radnja se događa na Pacifiku za vrijeme Drugog svjetskog rata, a protagonist, koga tumači Rossano Brazzi, je francuski vlasnik plantaže koji se zaljubi u pripadnicu američke mornarice (čiji lik tumači Mitzi Gaynor) i, nakon okolišanja izazvanog rasnim predrasudama i vlastitim neugodnim iskustvima sa nasiljem, pristaje sudjelovati u ratu. Za razliku od teatarske verzije, *South Pacific* nije dobio dobre kritike, ali je zato izazvao oduševljenje među publikom, postavši jedan od najvećih hollywoodskih hitova svog vremena.

## Uloge
* Rossano Brazzi ... Emile de Becque
** Giorgio Tozzi ... Emileov pjevački glas
* Mitzi Gaynor ... Potporučnik Nellie Forbush
* John Kerr ... Poručnik Joseph Cable, USMC
** Bill Lee ... Cableov pjevački glas (nenaveden na špici)
* Ray Walston ... Luther Billis
* Juanita Hall ... Bloody Mary
**Muriel Smith ... Pjevački glas Bloody Mary (nenavedena na špici)
* France Nuyen ... Liat
* Russ Brown ... Kapetan George Brackett
* Jack Mullaney ...  Profesor
* Ken Clark ... Stewpot
** Thurl Ravenscroft ... Stewpotov pjevački glas
* Floyd Simmons ... Kapetan fregate Bill Harbison
* Candace Lee ... Ngana
* Warren Hsieh ... Jerome
* Tom Laughlin ... Popručnik Buzz Adams
* Francis Kahele ... Henry, Emileov sluga
* Robert Jacobs i John Gabriel ... Vezisti
* Richard Harrison ... Kopilot
* Ron Ely ... Navigator
* Richard H. Cutting ... Admiral Kester
* Joe Bailey ... Američki komandant
* Buck Class and Richard Kiser ... Lovački piloti

## Muzički brojevi
Napomene: Film počinje sa orkestralnom uvertirom koja traje 3 minuta i 30 sekundi. 
# "Bloody Mary"
# "There Is Nothing Like a Dame"
# "Bali Ha'i"
# "A Cock-Eyed Optimist"
# "Twin Soliloquies"
# "Some Enchanted Evening"
# "Dites-moi"
# "I'm Gonna Wash That Man Right Outa My Hair"
# "I'm in Love with a Wonderful Guy"
# "Younger Than Springtime"
# "Happy Talk"
# "Honey Bun"
# "My Girl Back Home"
# "You've Got to Be Carefully Taught"
# "This Nearly Was Mine"
# "Finale"

## Reference

## Vanjske veze
* 
*
Rossano Brazzi

**Rossano Brazzi** (18. septembar 1916 - 24. decembar 1994) je bio italijanski glumac, najpoznatiji po ulogama u filmovima 1950-ih. 

## Izabrana filmografija
* *[[Bridge of Glass (film)|Bridge of Glass]]* (1940)
* *[[The King's Jester]]* (1941)
* *[[A Woman Has Fallen]]* (1941)
**[[We the Living]]* (1942)
* *[[Girl of the Golden West (film)|Girl of the Golden West]]* (1942)
* *[[Back Then (film)|Back Then]]* (1943)
* *[[The Ten Commandments (1945 film)|The Ten Commandments]]* (1945)
* *[[Black Eagle (1946 film)|Black Eagle]]* (1946)
* *[[Fury (1947 film)|Fury]]* (1947)
* *[[Bullet for Stefano]]* (1947)
* *[[The Courier of the King]]* (1947)
* *[[Eleonora Duse (film)|Eleonora Duse]]* (1947)
**[[Little Women (1949 film)|Little Women]]* (1949)
**[[Volcano (1950 film)|Volcano]]* (1950)
**[[Revenge of Black Eagle]]* (1951)
**[[The Black Crown (film)|The Black Crown]]* (1951)
**[[Prisoner in the Tower of Fire]]* (1952)
* *[[Son of the Hunchback]]* (1952)
**[[Three Coins in the Fountain (1954 film)|Three Coins in the Fountain]]* (1954)
**[[The Barefoot Contessa]]* (1954)
**[[Il conte Aquila]]* (1955)
**[[Summertime (1955 film)|Summertime]]* (1955)
**[[Angela (1955 film)|Angela]]* (1955)
**[[The Last Five Minutes]]* (1955)
**[[Loser Takes All (film)|Loser Takes All]]* (1956)
**[[Interlude (1957 film)|Interlude]]* (1957)
**[[Legend of the Lost]]* (1957)
**[[The Story of Esther Costello]]*  (1957)
**[[South Pacific (1958 film)|South Pacific]]* (1958)
**[[A Certain Smile (film)|A Certain Smile]]* (1958)
**[[Count Your Blessings (1959 film)|Count Your Blessings]]* (1959)
**[[L' Assedio di Siracusa (film)|Siege of Syracuse]]* (1960)
**[[Three Fables of Love]]* (1962)
**[[Mondo cane]]* (1962)
**[[The Light in the Piazza (film)|The Light in the Piazza]]*  (1962)
**[[Redhead (film)|Redhead]]* (1962)
**[[Rome Adventure]]* (1962)
**[[Dark Purpose]]* (1964)
**Instant Love* (1964)
**[[The Battle of the Villa Fiorita]]* (1965)
**[[The Christmas That Almost Wasn't]]* (1966)
**[[Per amore... per magia...]]* (1967)
**[[The Bobo]]* (1967)
**[[Krakatoa, East of Java]]* (1969)
**Psychout for Murder* (1969)
**[[The Italian Job]]* (1969)
**[[The Adventurers (1970 film)|The Adventurers]]* (1970)
**[[Drummer of Vengeance]]* (1971)
**[[The Great Waltz (1972 film)|The Great Waltz]]* (1972)
**[[Season for Assassins]]* (1975)
**[[Dracula in the Provinces]]* (1975)
**[[Catherine and I]]* (1980)
**[[Omen III: The Final Conflict]]* (1981)
**[[Il paramedico]]* (1982)
**[[The Far Pavilions]]*  (1984)
**[[Fear City]]* (1984)
**[[Final Justice (1985 film)|Final Justice]]* (1985)
**[[Formula for a Murder]]* (1985)
**[[The Third Solution]]* (1988)

## Izvori


## Vanjske veze
*
Studijski sistem

**Studijski sistem** () je izraz koji u najširem smislu označava kinematografiju kojom u potpunosti ili najvećim dijelom dominira mali broj velikih filmskih studija (*majori*) i to kroz njihovu kontrolu proizvodnje i distribucije filmova na nacionalnom tržištu. U svom užem smislu se koristi u kontekstu historije američke kinematografije, odnosno Hollywooda, i to kako bi se opisalo poslovanje i organizacija u klasičnom periodu, a koji okvirno odgovara od 1920-ih do 1960-ih. Tadašnji sistem je karakterizirala čvrsta kontrola velikih studija nad osobljem, u pravilu vezanih dugoročnim ugovorima, kao i uticaj na prikazivače, bilo kroz vlasništvo nad lancima kino-dvoranama odnosno tjeranje samostalnih prikazivača na otkup njihovih proizvoda kroz praksu ''block bookinga''. Uz studijski sistem se često vezuje i pojam sistema zvijezda (*star system*), u kome veliki studiji svoju djelatnost temelje na filmskim zvijezdama koje nastupaju u njihovim proizvodima.
Stelarni sistem

**Zvezdani sistem** ili **stelarni sistem** je mali broj zvezda koje kruže jedna oko druge i koje su vezane gravitacionom silom. Veliki broj zvezda koje su vezane gravitaciono mogu biti otvorena zvezdana jata, zatvorena zvezdana jata ili galaksije. Strogo gledano, i ovi nabrojani objekti su takođe zvezdani sistemi. Međutim, kad kažemo zvezdani sistem, mislimo prvenstveno na sistem zvezda koje su članovi i većih skupova zvezda, ali i unutar njih su članovi drugog manjeg sistema zvezda.

Izraz *zvezdani sistem* se ponekad koristi i za sistem koji čine zvezda zajedno sa svojim planetarnim sistemom.

Zvezdani sistemi se dele na dvojne zvezde i višestruke zvezde.

## Dvojne zvezde
Dvojne zvezde su zvezdani sistemi od dva člana. Neke dvojne zvezde su bile poznate još u antička vremena, kao što su Mizar i Alkor u sazvezđu Velikog medveda.

## Višestruke zvezde
Višestruke zvezde ili sistemi su sistemi zvezda sačinjeni od više od dva člana.
Poznati su sistemi od čak šest članova. Npr., zvezda Kastor u sazvežđu Blizanaca je šestostruka zvezda.
Drugi poznati višestruki sistemi su: zvezda Severnjača koja je trostruka zvezda. Alfa Kentauri koja je sistem sastavljen od tri zvezde, od kojih je Proksima Kentauri najbliža zvezda Suncu.

## Reference
Maškarada

***Maškarada*** () je jugoslavenski igrani film snimljen na slovenskom jeziku 1971. godine u režiji Boštjana Hladnika, poznat kao jedno od najkontroverznijih ostvarenja svog vremena, odnosno kao prvo ostvarenje slovenske kinematografije koje je bilo podvrgnuto cenzuri te sadržavalo eksplicitno homoseksualni sadržaj. Po žanru je drama, a protagonistica, čiji lik tumači Vida Jerman, je supruga visokog funkcionara (čiji lik tumači Miha Baloh), koja ne krije strast prema mladom studentu (čiji lik tumači Igor Galo) koji daje repeticije njenom sinu (čiji lik tumači Bojan Šetina), koji je pak zaljubljen u svog tutora. Radnja prikazuje kako će mužev pokušaj da kazni supruginu nevjeru eskalirati u orgiju. *Maškarada*, napravljena u jeku seksualne revolucije, je, kao i mnoga tadašnja ostvarenja, nastojala razbiti tabue, pa je tako sadržavala brojne scene eksplicitne muške i ženske golotinje. Film, za koga se danas ponekad tvrdi da je bio "najradikalniji i najdrskiji slovenskih film svih vremena", izazvao je reakciju službenih cenzora te je njegovo prikazivanje u integralnoj verziji bilo zapriječeno sve do 1982. godine.

## Uloge
* Vida Jerman ... Dina
* Igor Galo ... Luka
* Miha Baloh ... Gantar
* Iva Cadež
* Marjan Ferenčak	
* Blanka Jenko ... Petra
* Črt Kanoni
* Franjo Kumer	
* Sonja Lamberšek	
* Rok Lasan
* Miran Miljkovič
* Branko Oman	
* Rado Prajs
* Bojan Šetina ... Dinin sin
* Tone Sojer

## Izvori

## Vanjske veze
* 
*
Les Amis

***Les Amis*** () je francuski igrani film snimljen 1971. u režiji Gérarda Blaina. Po žanru je drama, a protagonisti, koje tumače Yann Favre i Philippe March su 16-godišnji dječak Paul i sredovječni muškarac Philippe, koji se slučajno upoznaju i sprijatelje otkrivši jedan u drugom nerazumijevanje koje nisu mogli pronaći kod Paulove supruge i Philippeove majke. Radnja prikazuje kako se njihov odnos postepeno razvija u homoseksualnu vezu. *Les Amis* je prikazan na Filmskom festivalu u Locarnu gdje je osvojio Zlatni leopard.

## Uloge
* Philippe March : Philippe 
* Yann Favre : Paul 
* Jean-Claude Dauphin : Nicolas 
* Nathalie Fontaine : Marie-Laure 
* Dany Roussel : la mère de Paul 
* Claude Larcher : Béatrice
* Hélène Zanicoli : Monique
* Christian Chevreuse : le maître du manège 
* Martin Pierlot : Jean-Marc
* Liliane Valais : la mère de Marie-Laure
* Vincent Gauthier : Olivier
* Sylvie Delanoë 
* Jean-Claude Holzen : Richard 
* Dominique Oudard : le groom

## Izvori

## Vanjske veze
* 
* 
* Critique et pochette de la BO sur DVDClassik.com
Private Road

***Private Road*** () je britanski igrani film snimljen 1971. godine u režiji Barneya Platts-Millsa. Po žanru je drama, a protagonist, koga tumači Bruce Robinson je mladi književnik koji nakon objavljivanja debitantskog romana upoznaje recepcionarku (čiji lik tumači Susan Penhaligon) i sa njom započinje ljubavnu vezu. Radnja prikazuje kako će mu ta veza uticati na život i spisateljsku karijeru. *Private Road* je prikazan na filmskom festivalu u Locarnu gdje je osvojio Zlatni leopard.

## Uloge
* Susan Penhaligon ... Ann Halpern
* Bruce Robinson ... Peter Morrissey
* Michael Feast ... Stephen
* Robert Brown ... Mr. Halpern
* George Fenton ... Henry
* Kathleen Byron ... Mrs. Halpern
* Patricia Cutts ... Erica Talbot
* Trevor Adams ... Alex Marvel
* Susan Brodrick ... Sylvia Halpern (kao Susan Broderick)

## Izvori

## Vanjske veze
*
The Hawaiians (film)

***The Hawaiians*** () je američki historijski film snimljen 1970. godine u režiji Toma Griesa. Predstavlja nastavak filma *[[Hawaii (film)|Hawaii]]* iz 1966. godine, odnosno adaptaciju romana *[[Hawaii (roman)|Hawaii]]* Jamesa Michenera. Radnja se događa u 19. vijeku i prikazuje kako se pomorac, potomak prvih bijelih doseljenika, vraća na rodne Havaje i, suočen sa neprijateljstvom svoje konzervativne porodice, stvara plantažu ananasa za koju će kao radnu snagu dovesti kineske doseljenike. *The Hawaiians*, koji je, slično kao i prethodni film, kao predložak koristio samo dio Michenerovog epskog romana, nije imao naročitog uspjeha kod publike i kritike.

## Reference

## Vanjske veze
*
*
Znaki na drodze

**Znaki na drodze** () je poljski crno-bijeli igrani film snimljen u režiji Andrzeja Piotrowskog i premijerno prikazan 1970. godine. Protagonist, koga tumačli Tadeusz Janczar) je bivši kriminalac koji se, nastojeći započeti novi život, zapošljava u transportnom poduzeću. Radnja prikazuju kako otkriva kako se njegove nove kolege bave kriminalom i raznim nepodopštinama, te kako mu jedinu podršku u pruža dispečerica (čiji lik tumači Galina Polskich). *Znaki na drodze* je osvojio Zlatni leopard na Filmskom festivalu u Locarnu.

## Uloge
* *[[Tadeusz Janczar]]* (Michał Biel)
* *[[Galina Polskich]]* (dyspozytorka Jadwiga)
* *[[Leon Niemczyk]]* (Pasławski, kierownik bazy transportowej w Bukówce)
* *[[Leszek Drogosz]]* (Stefan Jaksonek, znajomy Biela z więzienia)
* *[[Bolesław Abart]]* (kierowca Sosin)
* *[[Arkadiusz Bazak]]* (Marian, partner Heleny)
* *[[Ewa Ciepiela]]* (Helena, była partnerka Biela)
* *[[Janusz Kłosiński]]* (mechanik Franciszek Waśko),
* *[[Ryszard Kotys]]* (mechanik Bulaga)
* *[[Zygmunt Malanowicz]]* (porucznik MO)
* *[[Jan Peszek]]* (kierowca Bakalarzewicz)
* *[[Jerzy Block]]* (portier Kurek)
* *[[Władysław Dewoyno]]* (magazynier w więzieniu)
* *[[Zbigniew Dobrzyński]]* (kierowca Mika)
* *[[Oskar Dewitz]]* (kierownik Gondek)
* *[[Henryk Hunko]]* (kierowca)
* *[[Bolesław Idziak]]*
* *[[Mieczysław Janowski (aktor)|Mieczysław Janowski]]* (kierowca Stokłosa)
* *[[Eliasz Kuziemski]]* (kierowca Wójcik)
* *[[Mieczysław Łoza]]* (więzień)
* *[[Ferdynand Matysik]]* (strażnik więzienny)
* *[[Witold Pyrkosz]]* (właściciel warsztatu samochodowego)
* *[[Jerzy Radwan]]*
* *[[Maria Wyrzykowska]]* (żona Pasławskiego)
* *[[Tomasz Zaliwski]]* (kierowca Michalak)

## Vanjske veze
* 
* 
* 
* 
*
Bleak Moments

***Bleak Moments*** () je britanski igrani film snimljen 1971. godine u režiji Mikea Leigha, kome je to bilo debitantsko ostvarenje. Po žanru je drama, a protagonistica, čiji lik tumači Anne Raitt, je sekretarica koja živi u predgrađu. Radnja prikazuje njenu svakodnevnu egzistenciju koja se vrti oko mentalno retardirane sestre, umišljenog momka, bizarnog susjeda i iritantnih kolega sa posla. *Bleak Moments* je snimljen sa izuzetno niskim budžetom, a Leigh je u njemu prvi put koristio svoju tehniku razvijanja likova, radnje i dijaloga u bliskoj suradnji s glumcima. Film je svojim inzistiranjem na realizmu i autentičnosti izazvao oduševljenje kod kritike, te je na Filmskom festivalu u Locarnu nagrađen Zlatnim leopardom. Usprkos toga, Leigh je, prema kasnijem priznanju, bio toliko iscrpljen zahtjevima režije cjelovečernjeg filma da se poslije njega odlučio raditi na televiziji i nije snimio kino-film punih 17 godina, sve do *[[High Hopes (film, 1988)|High Hopes]]* 1988. godine.

## Uloge
* Anne Raitt ... Sylvia
* Sarah Stephenson ... Sylvijina sestra
* Eric Allan ... nastavnik
* Joolia Cappleman ... Pat
* Mike Bradwell ... Norman
* Donald Sumpter ... Normanov prijatelj
* Liz Smith ... Patina majka

## Reference

## Vanjske veze
* 
* ''Mike Leigh on his first film, Bleak Moments'' in the The Guardian, 1 Jan 13
* ''Bleak Moments'' at BFI Screenonline
* 1972 review by Roger Ebert
Zvezde su oči ratnika

***Zvezde su oči ratnika*** je jugoslovenski igrani film snimljen 1972. godine u režiji Branimira Torija Jankovića. Po žanru je drama, a radnja se događa za vreme Drugog svetskog rata u jednom srpskom selu, čijeg su omiljenog učitelja Nemci uhapsili pod sumnjom da sarađuje sa pokretom otpora. Protagonisti su tamošnja deca koja, inspirisana legendom o tome da se ratnik posle smrti pretvara u zvezdu, odlučuju žrtvovati svoje živote kako bi spasili njegov.

## Radnja

Deca iz jednog srpskog sela su za vreme Drugog svetskog rata htela da postanu zvezde, prema verovanju starih ratnika kad ratnik pogine, rodi se zvezda, kad pogine četa sazvežđe! Seljaci se kolebaju da davanjem potpisa spasu učitelja od streljanja. Potpise za svog učitelja stavljaju đaci. Nemci dolaze po potpisnike, a stari ratnici izvrše zamenu i umesto dece oni odlaze u smrt.

## Uloge

## Vanjske veze
*
Bernard Freyberg

General-potpukovnik **Bernard Cyril Freyberg, 1. baron Freyberg** (Richmond, 21. ožujka 1889. – Windsor, 4. srpnja 1963.) je bio britanski vojni časnik iz Prvog i Drugog svjetskog rata, koji je od 1946. do 1952. godine bio generalni guverner Novog Zelanda.

Veteran Meksičke revolucije, Freyberg je služio kao časnik u Prvom svjetskom ratu. Sudjelovao je u iskrcavanju na Galipolje te je bio najmlađi britanski general u ratu; kasnije je služio na Zapadnom frontu, gdje je odlikovan Viktorijinim križem i trima DSO-ima, čime je postao najodlikovaniji britanski časnik u Prvom svjetskom ratu. Freyberg je volio biti blizu borbi, a Winston Churchill mu je dao nadimak "Salamander", zbog njegove sposobnosti da se provuče neozlijeđen kroz vatru.

U Drugom svjetskom ratu, Freyberg je zapovijedao Novozelandskim ekspedicijskim snagama tokom bitke za Kretu, Sjevernoafričke kampanje i Talijanske kampanje. Sudjelovao je u savezničkim porazima u Grčkoj i na Kreti, ali je uspješno zapovijedao 2. novozelandskom divizijom u Sjevernoj Africi, uključujući i drugu bitku kod El Alameina.

U Italiji, doživio je poraz kod Monte Cassina, ali je zato uspješno oslobodio Padovu i Veneciju te je bio jedan od prvih koji su ušli u Trst, gdje se uspješno suprostavio Titovim partizanima. Nakon rata, preselio se na Novi Zeland, gdje je od 1946. do 1952. bio generalni guverner.

Po odlasku s funkcije, Freyberg se vratio u Englesku, gdje je često sjedio u Domu lordova. Umro je 1963. godine nakon rupture jedne od svojih ratnih ozljeda, a pokopan je na crkvenom groblju u blizini Guildforda.

## Literatura
* 
* 
* 
* 
* 
* 
* 
* 
* 
* 
* 

## Vanjske veze

* Official biography at Government House, Wellington. Accessed 14 February 2006.
* First World War.com – Who's Who – Bernard Freyberg. Accessed 14 February 2006.
*  from the *[[Dictionary of New Zealand Biography]]*
* . Accessed 14 February 2006.
* Location of grave and VC medal  (Surrey). Accessed 14 February 2006.
* [Photo of Generals Freyberg and [Leslie Morshead|Morshead] conferring *in a shell hole* in North Africa]
*  
*
Michael Savage (razvrstavanje)

**Michael Savage** može se odnositi na sljedeće osobe:
* Michael Savage (rođen 1942.), američki radijski voditelj i konzervativni politički komentator
* Michael Joseph Savage (1872. – 1940.), premijer Novog Zelanda
* Michael Savage (političar) (rođen 1960.), kanadski političar
* Michael Savage (sportaš) (rođen 1986.), golman u galskom nogometu
Prva savezna liga

**Prva savezna liga Jugoslavije u fudbalu / nogometu** (Пpвa caвeзнa лигa Југославије у фудбалу) ili **Prva savezna liga** bila je fudbalska / nogometna liga u Jugoslaviji.

## Prvenstva Kraljevine SHS/Kraljevine Jugoslavije
Prvo prvenstvo Kraljevine Jugoslavije održano je 1923. kup-sustavom, a prvi put se igralo kao liga 1927. Prvi je prvak bio Građanski iz Zagreba.

U razdoblju od 1923. do 1940. održano je ukupno 17 prvenstava, a prvaci su bili isključivo iz Hrvatske (Građanski, Concordia i HAŠK iz Zagreba te Hajduk iz Splita), te Srbije (BSK i Jugoslavija iz Beograda). U poslednjim godinama takmičenje se zvalo *Nacionalna liga*.

Napomena:
U u sezonama označenima sa (*) prvenstvo se igralo po kup-sustavu, a u onima koje nisu tako označene cijelo prvenstvo ili dio prvenstva se igralo kao liga.

## Prvenstvo SFRJ

## Uspješnost klubova

### Kraljevina SHS / Kraljevina Jugoslavija

### FNRJ / SFRJ

## Povezano
* Kup maršala Tita
* Kupovi Kraljevine Jugoslavije u fudbalu
* 2. Savezna liga

## Napomene

## Izvori
* Tablice, rsssf.com
* popis prvaka, rsssf.com
* exyufudbal
* redstarbelgrade.info
Kup maršala Tita

**Kup maršala Tita** (Куп маршала Тита) bilo je fudbalsko / nogometno kup natjecanje u bivšoj Jugoslaviji. Igrao se od 1947. do 1991. godine, kada je posljednji put dodijeljen prijelazni srebrni pokal, koji se danas nalazi u vitrinama posljednjeg pobjednika, splitskog Hajduka. To je bio posljednji kup Jugoslavije koji je nosio ime maršala Tita.

Najuspješniji klubovi u Kupu su bili članovi tzv *"velike četvorke"* (Crvena zvezda, Hajduk, Dinamo i Partizan). 

## Sustav natjecanja
U Kupu maršala Tita do 1/16 finala igrala se samo jedna utakmica, a  nakon toga do finala igrale po dvije utakmice.

Finala su se većinom, premda ne u pravilu, igrala na Stadionu JNA u Beogradu, koji je, prema zamislima NSJ, trebao postati "jugoslavenski Wembley". Do 1969. godine pravila su predviđala jednu finalnu utakmicu u Beogradu. Izuzetak su bile 1950. i 1951. godina, kada su igrane dvije utakmice, te 1967. godina, kada je finale odigrano u Splitu. Od 1969. do 1988. godine igrale su se dvije finalne utakmice u slučaju da je jedan od finalista bio iz Beograda, a uzvrat se igrao u Beogradu, da bi se pravilo jedne finalne utakmice ponovo primjenjivalo od 1988. godine. 

Do 1955. finale se igralo krajem kalendarske godine, obično oko 29. studenog — Dana Republike, a zatim u svibnju (oko 25. svibnja — Dana mladosti). Po završetku finalne utakmice, na svečanoj ceremoniji pokal je kapetanu pobjedničke momčadi uručivao posebni izaslanik Josipa Broza Tita, obično netko iz vojnog vrha.

## Završnice Kupa maršala Tita

**Napomene:**
* Naša krila (Zemun) više ne postoje (klub zrakoplovstva JNA)
* BSK i OFK Beograd su danas isti klub - OFK Beograd (poznatiji kao samo OFK)
* Pobjeda Borca iz Banje Luke u finalu 1988. je jedini slučaj kada je drugoligaš postao osvajačem Kupa
* Kup 1990./1991. bio je posljednji koji se zvao Kup maršala Tita i zadnji sa sudionicima iz svih republika i pokrajina. Za Kup 1991./1992. izvučeni su u ždrijebu hrvatski i slovenski klubovi koji nisu sudjelovali. Klubovi iz Makedonije sudjelovali su do ispadanja u šesnaestini kupa. Klubovi iz BiH sudjelovali su do polufinala, kad je zbog rata Željezničar napustio natjecanje.

### Uspješnost klubova

## Povezano
* Prva savezna liga
* Kupovi Kraljevine Jugoslavije u nogometu

## Vanjske veze
* Kompletna statistika Kupa maršala Tita 
* exyufudbal.in.rs, Kupovi Juoslavije u nogometu
Scottova baza

**Scottova baza** je antarktička istraživačka baza koja pripada Novom Zelandu, a nalazi se na Rossovom otoku nedaleko od Mount Erebusa, u sklopu Rossovog zavisnog teritorija. Baza je nazvana u čast kapetana Roberta Falcona Scotta, koji je predvodio dvije britanske ekspedicije u Rossovo more na Antarktiku. Baza je formirana kako bi služila kao ispomoć terenskom istraživanju i kao centar za istraživanje geoznanosti; danas baza vrši istraživanja iz različitih područja, a njome upravlja institut Antarctica New Zealand. 

Scottova baza je udaljena tri kilometra od veće, američke postaje McMurdo.
ANZUS

**ANZUS-pakt** (engleski: *Australia, New Zealand, United States Security Treaty*) ili **Pacifički pakt** je međunarodni sporazum iz 1951. godine koji obvezuje, s jedne strane, Australiju i Novi Zeland te, s druge strane, Australiju i Sjedinjene Američke Države, na zajedničku vojnu suradnju u pacifičkoj regiji, mada se danas smatra kako se sporazum odnosi na cijeli svijet. Sporazum postulira da bi bilo kakav napad na jednu od članica ugovora predstavljao direktnu opasnost za ostale, zbog čega one moraju zajednički djelovati protiv zajedničkog neprijatelja. Prema njegovim odredbama, formira se odbor ministara vanjskih poslova koji se mogu sastajati s ciljem konzultacija.

Ovaj sporazum je bio samo jedan u nizu što su ih Sjedinjene Države sklopile u periodu između 1949. i 1955. kao dio kolektivnog odgovora na borbu protiv komunizma tokom Hladnog rata. Novi Zeland je 1986. godine suspendiran jer je u svojim teritorijalnim vodama proglasio nenuklearnu zonu; krajem 2012. godine, Sjedinjene Države su skinule zabranu posjeta za novozelandske ratne brodove što je dovelo do poboljšanja međusobnih odnosa. Novi Zeland, doduše, i dalje održava nenuklearnu zonu i formalno nije dio sporazuma, mada je 2007. godine nastavio s izvršavanjem ključnih obveza (doduše, danas se održavaju samo bilateralni sastanci između Australije i Sjedinjenih Država na kojima Novi Zeland ne sudjeluje).
Vrijeme, naprijed! (film)

***Vrijeme, naprijed!*** () je sovjetski crno-bijeli igrani film snimljen 1965. godine u režiji Sofije Milkine i Mihaila Švejcera. Predstavlja adaptaciju istoimenog romana Valentina Katajeva. Radnja se događa 1930. godine i prikazuje izgradnju Magnitorskog metalurškog kombinata. Danas je najpoznatiji po popularnoj muzičkoj temi Georgija Sviridova, a koju je u posljednjim decenijama SSSR kao svoju švoju špicu koristio televizijski dnevnik *[[Vremja]]*.

## Uloge
* Sergej Jurski ... David Margulis
* Ina Gulaya ... Šura Soldatova
* Tamara Sjomina ... Olja Trigubova
* Leonid Kuravljov ... Kornejev
* Vladimir Kašpur ... Kanunikov
* Stanislav Hitrov ... Sajenko
* Jefim Kopeljan ... Nalbandov
* Bruno Oja ... Thomas Bixby
* Tatjana Lavrova ... Klava
* Aleksandar Janvarjov ...Iščenko
* Mihail Kokšenov ... Kanunikov
* Jurij Volincev ...Pisac
* Viktor Sergačjov ... Semečkin
* Larisa Kadočnikova ... Katja
* Igor Jasulovič ... Vinkič
* Vadim Zobin ... Mosja
* Viktor Markin ... Reporter
* Radner Muratov ... Zagirov
* Klara Rumjanova ... Luška
* Boris Jurčenko ... Filonov

## Vanjske veze

*
*Listen to the main theme
Kako umreti

**Si të vdiset** () je jugoslovenski igrani film snimljen na albanskom jeziku 1972. godine u režiji Miomira Stamenkovića. Scenario su napisali Branimir Šćepanović i Miomir Stamenković. Radnja se odigravaza vreme Drugog svetskog rata i prikazuje sudbinu dvojice prijatelja koji su se priključili antifašističkom pokretu otpora.

## Vanjske veze
*
Wild Rovers

***Wild Rovers*** () je američki vestern film snimljen 1971. godine u režiji Blakea Edwardsa. Naslovni protagonisti, čije likove tumače William Holden i Ryan O'Neal, su ostajeli kauboj i njegov mladi kolega koji, suočeni sa slabo plaćenim poslom na ranču, odluče započeti nove živote tako što opljačkaju banku. Radnja prikazuje kako ih nakon toga progone sinovi njihovog poslodavca (čiji lik tumači Karl Malden) te kako prolaze kroz brojne pustolovine. *Wild Rovers* je originalno bio zamišljen kao epski vestern koji se temom i mračnim ugođajem trebao naslanjati na mnogo poznatiju i uspješniju Peckinpahovu *[[Divlja hroda|Divlju hordu]]*, gdje je William Holden bio tumačio sličan lik. Nakon snimanja je Edwards, međutim, bio bijesan kada je otkrio da ga je vodstvo MGM-a skratilo za gotovo 40 minuta, navodno kako bi od novog protagonista učinilo lik koji tumači O'Neal, koji je tada uživao vrhunac popularnosti. Usprkos toga, film nije uspio u kino-dvoranama. Rekonsturirana verzija, koja sadrži većinu isječenih materijala, je publici postala dostupna tek 1986. godine na VHS izdanju. Edwards je, u međuvremenu, traumatična iskustva sa produkcije *Wild Rovers* i kasnijim filmom *[[The Carey Treatment]]* iskoristio kao inspiraciju za svoju satirično-autobiografsku komediju *[[S.O.B. (film)|Pasji sinovi]]*.

## Uloge
* William Holden ... Ross Bodine
* Ryan O'Neal ... Frank Post
* Karl Malden ... Walt Buckman
* Joe Don Baker ... Paul Buckman
* Tom Skerritt ... John Buckman
* James Olson ... Joe Billings
* Lynn Carlin ... Sada Billings
* Leora Dana ... Nell Buckman
* Victor French ... Šerif Bill Jackson
* Rachel Roberts ... Maybell Tucker

## Izvori

## Vanjske veze
* 
* 
* 
* 
* Review of film at Criterioncast
* Review of film at the New Yorker
* Review of film at DVD Talk
* Review of film at New York Times
Lonely Are the Brave

***Lonely Are the Brave*** () je američki crno-bijeli igrani film snimljen 1962. godine u režiji Davida Millera. Predstavlja adaptaciju romana *[[The Brave Cowboy]]* Edwarda Abbeya. Po žanru je drama sa elementima vesterna smješteno u moderno doba. Protagonist, čiji lik tumači Kirk Douglas, je stočarski radnik koji odbija prihvatiti modernu tehničku civilizaciji, te umjesto toga nastoji raditi i živjeti po pravilima Divljeg zapada, jaše konja, prelazi tuđe ograde i odbija uzeti ili koristiti lične isprave. Radnja prikazuje kako namjerno udari policajca kako bi završio u zatvoru i odatle pokušao izbaviti svog prijatelja (koga glumi Michael Kane), a nakon čega šerif (čiji lik tumači Walter Mattahu) za njim pokreće potjeru. Film je snimljen prije svega zahvaljujući Douglasu, koji je bio oduševljen romanom te za projekt angažirao svog prijatelja, donedavno zbog Hollywoodske crne liste proskribiranog Daltona Trumba. Kritičari su mu zamjerali preveliku pretencioznost i smatrali ne baš najuspješnijim Douglasovim pokušajem da osvoji art publiku. Usprkos toga, Douglas je tvrdio kako mu je upravo *Lonely Are the Brave* najdraži film u cijeloj karijeri.

## Uloge
* Kirk Douglas ... John W. "Jack" Burns
* Gena Rowlands ... Jerry Bondi
* Walter Matthau ... Šerif Morey Johnson
* Michael Kane ... Paul Bondi
* Carroll O'Connor ... Vozač kamiona
* William Schallert ... Harry (Johnsonov zamjenik)
* George Kennedy ... Gutierrez (sadistički zamjenik)
* Karl Swenson ... Vlč. Hoskins (zatvorenik)
* Dan Sheridan ... Zamjenik Glynn
* Bill Raisch ... jednoruki čovjek
* Bill Bixby ... Pilot helikoptera (nenaveden na špici)

## Reference

## Vanjske veze
* 
*
La più bella serata della mia vita

***La più bella serata della mia vita*** () je italijansko-francuski igrani film snimljen 1972. godine u režiji Ettorea Scole. Po žanru je mješavina crne komedije i drame, a predstavlja adaptaciju romana *[[Die Panne]]* švicarskog pisca Friedricha Dürrenmatta. Protagonist, koga tumači Albert Sordi, je trgovački putnik koga zavodljiva autostopistica dovede u zamak gdje će biti svjedokom niza bizarnih događaja.

## Uloge
*Alberto Sordi: Alfredo Rossi
* Michel Simon: Advokat Zorn
* Charles Vanel: Sudac Dutz
* Claude Dauphin: Kancelar Bouisson
* Pierre Brasseur: Grof Brunetiere
* Janet Agren: Simonetta
*Giuseppe Maffioli: Pilet

 
## Vanjske veze
*
Devetnaest djevojaka i jedan mornar

***Devetnaest djevojaka i jedan mornar*** je jugoslavenski ratni film snimljen 1971. godine u režiji Milutina Kosovca. Radnja se događa za vrijeme Drugog svjetskog rata u planinama tadašnje Jugoslavije i prikazuje malu partizansku jedinicu sastavljenu isključivo od žena i zaduženu za brigu o ranjenicima koje treba dovesti na sigurno. Protagonist, koga tumači znameniti francuski pjevač i kompozitor Serge Gainsbourg, je jedini muškarac koji im dolazi pomoći izvršiti zadatak, ali i otkriti moguću izdajnicu u njihovim redovima.

## Uloge
* Jane Birkin ... Milja
* Serge Gainsbourg ... Mornar
* Špela Rozin ... Irena
* Dina Rutić ... Minka
* Miloš Kandić ... Đuro
* Mira Nikolić ... Nisveta
* Suada Kapić ... Danica
* Saša Mandić ... Maja
* Demeter Bitenc ... Major Huffnagel
* Ljiljana Peroš ... Stanka
* Ana Blekić ... Bolničarka
* Zdenka Bradić ... Bolničarka
* Milan Srdoč ... Seljak koji čuva ovce
* Petar Spajić Suljo ... Starješina sela
* Gizela Vuković ... Seljanka
* Tana Mascarelli ... Seljanka
* Zlata Raičević ... Seljanka sa dvoje male djece

## Vanjske veze
* ''19 filles et un marin'' (''19 djevojaka i mornar'') sur le site Filmska Banka (Balkan Media)
*
Nina Obuljen Koržinek

**Nina Obuljen Koržinek** (Dubrovnik, 1970 -) hrvatska je violinistica i politologinja, koja od 2016. obnaša dužnost ministrice kulture u kabinetu premijera Andreja Plenkovića.

Nina Obuljen Koržinek je kao nestranački stručnjak obnašala nekoliko javnih funkcija u tijelima zaduženim za kulturu, bilo pod vlašću HDZ, bilo pod vlašću SDP-a. Njen angažman u HAVC-u je, međutim, izazvao kontroverze, prije svega u desničarskom dijelu hrvatske javnosti, zbog navodnih financijskih i drugih nepravilnosti, ali i financiranja nekoliko dokumentarnih filmova koji svojim sadržajem vezanim uz zločine hrvatskih snaga u Domovinskom ratu navodno "vrijeđaju dignitet ratnih stradalnika". Te su se optužbe intenzivirale neposredno pred njeno imenovanje, kada je Plenković kao mandatar sastavljao vladu i bio pod snažnim pritiskom stranačke desnice da na tom mjestu ostavi kontroverznog, ali među desničarima izuzetno popularnog ministra Zlatka Hasanbegovića.

## Izvori

## Vanjske veze
*Profil na LinkedInu
Hrvatski audiovizualni centar

**Hrvatski audiovizualni centar** je javna ustanova u Republici Hrvatskoj. Osnovala ju je Vlada Republike Hrvatske temeljem Zakona o audiovizualnim djelatnostima (NN 76/07) radi sustavnog promicanja audiovizualnog stvaralaštva u Republici Hrvatskoj. Hrvatski audiovizuelni centar financira se iz državnog proračuna i dijelom iz iz dijela ukupnog godišnjeg bruto-prihoda koje su audiovizualnim djelatnostima ostvarile HRT, nakladnici televizijskih programa na nacionalnoj i regionalnoj razini, operatori sustava kabelske distribucije, operatori u nepokretnim i pokretnim telekomunikacijskim mrežama, davatelja usluga pristupa Internetu i osoba koje javno prikazuju audiovizualna djela. Djelatnost Centra je priprema i provođenje Nacionalnog programa promicanja audiovizualnog stvralaštva potičući obavljanje, organiziranje i financiranje priprema, razvoja, proizvodnje, distribucije i prikazivanja hrvatskih, europskih i svjetskih audiovizualnih djela.

## Literatura
*Hrvatski audiovizualni centar
Dubravko Klarić

**Dubravko Klarić** (Sveti Ivan Zelina, 23. veljače 1953.) hrvatski je pisac, publicist i kriminalist.

## Biografija

#### Rani život
Rođen je u Svetom Ivanu Zelini 1953. gdje završava osnovnu školu. U Zagrebu pohađa i završava devetu opću gimnaziju na Trešnjevci. Aktivni je amaterski boksač u boksačkom blubu Metalac u Zagrebu i član prve postave od Hrvatske lige, druge lige i tadašnje savezne lige.

#### Obrazovanje
Završava tek otvorenu Višu zrakoplovnu školu u Zagrebu i stječe zvanje inžinjera zrakoplovstva. 1988. diplomirao na Studiju za unutrašnje poslove u Zagrebu, te dobiva zvanje diplomiranog kriminalista. 2006. na Policijskoj akademiji u Zagrebu magistrirao na području nasilničkog kriminaliteta. Pohađao je i završio brojne domaće i međunarodne seminare, stručne skupove i edukacije u vezi sa suzbijanjem zloporabe droga te korupcije i organiziranog kriminala, od kojih se izdvajaju oni u SAD-a pri Upravi za suzbijanje droga (D.E.A.), Ministarstvu pravosuđa SAD, F.B.I., te Ministarstvu financija SAD, Carina- Odjel za suzbijanje krijumčarenja droga.

#### Zaposlenje
1974. godine zapošljava se u policiji, gdje kao kriminalistički stručnjak, provodi gotovo cijeli radni vijek. Od 1998., surađuje kao izvanredni stručni suradnik i predavač na Policijskoj akademiji u Zagrebu. Temeljem mišljenja stručnog vijeća Veleučilišta i visokih škola, 2013. godine izabran je u nastavno zvanje predavača u znanstvenom području društvenih znanosti. Od 2008.godine zaposlen je u Vladi RH, na radnom mjestu predstojnika Ureda za suzbijanje zlouporabe droga. Aktivno je učestvovao u zatvaranju poglavlja 23. i 24. ispred RH, u pred pristupnim sporazumima i ispunjavanju uvjeta kod ulaska Hrvatske u Europsku uniju, kao i sastavljanju sporazuma sa EMCDDA. Također ispred RH, imenovan je za stalnog visokog predstavnika u Pompidou grupi, Vijeća Europe, a Odlukom Vlade (veljača 2012) imenovan za EU koordinatora za područje suzbijanja zlouporabe droga. Nakon reizbora 5. srpnja 2012. godine raspoređen je na radno mjesto Savjetnika u Vladi i Vladinom uredu, gdje i sada radi. Aktivno je bio uključen u obranu neovisnosti, teritorijalne cjelovitosti i suvereniteta Republike Hrvatske u domovinskom ratu. Hrvatski je branitelj, veteran, dragovoljac i ratni zapovjednik od 1991. godine. Nositelj  više visokih državnih odličja za ratne zasluge.

#### Javni angažman
Dugogodišnji je stručni komentator, analitičar i suradnik svih javnih medija (radio, televizija, tisak) na temu suzbijanja i prevencije zloporabe droga, te suzbijanja kriminala. 

## Bibliografija
*Razbijeni snovi, Zagreb : Udruga Znanje daje sigurnost, 2015.
*Droga i Kriminal, Zagreb : Udruga Znanje daje sigurnost, 2008.
*Crni trag droge, Zagreb : Promotor zdravlja, 2002
Ko pride lev

***Ko pride lev*** () je jugoslavenska filmska komedija snimljena 1972. na slovenskom jeziku u režiji Boštjana Hladnika po scenariju Frančeka Rudolfa. Naslovni protagonist, koga tumači Marko Simčič, je mladić po imenu Lev (Lav), koji se ne može odlučiti između dvije djevojke - koje tumače Milena Dravić i Marina Urbanc.

## Uloge
* Marko Simčič ... Lev
* Milena Dravić ... Mihaela
* Marina Urbanc ... Marjetica
* Miha Baloh ... oče
* Dare Valič ... Žan
* Anka Cigoj ... mati
* Matjaž Senčar ... Bojan
* Brane Gruber ... šef
* Andreas Valdes ... Roman
* Manca Košir ... Jana
* Kristijan Muck
* Silvo Božič ... šef
* Boris Juh ... prodajalec
* Borut Telban
* Jani Prezelj
* Boris Sobočan
* Meta Stvarnik
* Tone Kuntner ... čuvaj

## Vanjske veze
* 
*